tomron87/hebrew-wikipedia-sentences-corpus huggingface dataset:
מדונה הצהירה כי "Crave" היה אחד השירים הראשונים שכתבה עבור Madame X, אך היא השהתה את העבודה עליו כשהחלה לעבוד עם מוזיקאים בליסבון.
בעת שהאזינה לכל השירים שכתבה, היא נתקלה ברצועה הזו וחשבה שצריך לשלב בה קול גברי, וביקשה מסוואה לי לשיר עימה בשל העובדה שחיבבה את גוון הקול שלו.
סוואה לי סיפר שהוא התרגש מהעבודה עם מדונה והצהיר; "שהינו באולפן הקלטות בלוס אנג'לס.
רק אני, היא ומייק דין [...] ופשוט חלקנו רעיונות יחד.
לאחר יציאתו של "Medellín" כסינגל המוביל מתוך האלבום באפריל 2019, הוחלט ש-"Crave" הוא הסינגל הפוטנציאלי הבא מתוכו.
"Crave" נכתב על ידי מדונה, סוואה לי וסטארה, בעוד שההפקה נעשתה על ידי מדונה, מייק דין ובילבורד.
הוא תואר כבלדת פופ, טראפ, והיפ הופ הכוללת שימוש בגיטרה אקוסטית ומחיאות כפיים.
מבחינה לירית, לפי מדונה, השיר עוסק ב"רצון וגעגוע", ו"רדיפה אחרי [מישהו] שבורח".
מדונה "נאנחת ושרה בנשימה חנוקה" עד שסוואה לי מצטרף אליה ומבצע פזמון שתואר כ"רוחני".
השניים שרים "כי אתה זה שאני חושקת בו / והתשוקות שלי הופכות למסוכנות" (""), כשהקולות שלהם שזורים יחדיו.
דניאל מגארי מגיי טיימס ציין כי "Crave" הוא מבחינה קולית "המשך לאווירה שמדונה הציגה ב-"Medellín".
היא התרחקה מהסוגה שאפיינה את Rebel Heart ו-MDNA וחזרה לפשטות שאפיינה את Ray of Light.
הווידאו קליפ של "Crave" בוים על ידי נונו שיקו ויצא לאור ב-22 במאי 2019. מדונה פרסמה טיזר בחשבון האינסטגרם שלה יום קודם לכן, בעוד ששיקו פרסם סצנה לא ערוכה בחשבון ה-Vimeo שלו.
הקליפ, שמתחלף בין שחור-לבן לצבע, מציג את מדונה וסוואה לי שרים את השיר על גגות העיר ניו יורק.
הוא נפתח כאשר מוצגת מדונה, בתור האלטר אגו שלה "מאדאם X", כשהיא כותבת פתק אהבה על מגילה.
לאחר מכן, היא אומרת בקול רם "אני מחכה לך.
אני נמשכת לסכנה, אני משתוקקת אליה".
בעקבות זאת, היא משחררת יונת דואר עם פתק בו מוזכר הסרט "צייד בודד הוא הלב" של קארסון מקאלרס (1941), שבסופו של דבר מגיע לסוואה לי.
בהמשך, הקליפ מציג את מדונה רוקדת לבדה בתוך מחסן ריק, תוך שמשובצות סצנות שונות של סוואה לי, כשהוא ללא חולצה על גג עם יונים רבות מסביבו.
הסצנה האחרונה מציגה את שניהם מתאחדים בגג; הם מושיטים את ידיהם אחד לשני בצילום שמזכיר את "בריאת האדם" של מיכלאנג'לו בזמן ששתי יונים עפות משם.
אלכסה קאמפ מ-Slant Magazine שיבחה את הקליפ על היותו פשוט יותר מזה של הסינגל הקודם של מדונה "Medellín", אף על פי שהיא מתחה ביקורת על תנועות הריקוד של הזמרת, שלדעתה היו "מיניות מדי".
הצוות של בילבורד כינה את הוויזואליה בקליפ כ"עדינה" וראה בו "מחווה לשומרי היונים ברוקלין".
טריי אלסטון מ-MTV סבר שהקליפ היה "מדהים, מוזר ומופלא", וכן הצהיר ש"אם אי פעם רצית לדעת אם מדונה יכולה לרקוד, הקליפ הזה מציע הוכחה לכך שללא ספק היא כן יכולה".
לדברי ואס, "הוויזואליה המלוטשת והמצולמת להפליא היא מאופקת ונאה".
יתר על כן, הוסיף שזו הייתה "ההצעה העכשווית ביותר של מדונה מזה זמן רב מאוד".
נכון לפברואר 2022, מונה הצפיות של הקליפ עומד על למעלה מ-7.2 מיליון צפיות.
האודיו של השיר צבר למעלה מ-2.2 מיליון צפיות.
"Crave" זכה לביקורות חיוביות מטעם מבקרי המוזיקה ברחבי העולם.
רוב שפילד, שכותב עבור רולינג סטון, ראה בו אחד מ"רגעיה הגדולים ביותר של מדונה ב-Madame X".
אמילי זמלר מאותו המגזין, התייחסה לשיר כאל "נאמבר פופ חונק על תשוקה עזה לאדם אחר", ושיבחה את הבית שבוצע על ידי סוואה לי.
אל האנט מ-NME כינה את השיר כ"קליל" והוסיף שהוא מזכיר את תחושת "שברון הלב" מאלבום האולפן הרביעי של מדונה, Like a Prayer (1989), "ועם זאת לא נשמע כמוהו".
מייק ואס שכותב עבור איידולטור, הרגיש שזוהי "האופציה הטובה ביותר להצלחה מסחרית ב-Madame X.
זאת, בנוסף לכך שהוא מזכיר את עידן ה-Hard Candy (2008), אך בעל טון רומנטי יותר".
בסופו של דבר, הגיע ואס למסקנה ש"אם הרדיו לא יתעלם מקיומה של מדונה, זה היה נשמע מושלם אם הוא היה משודר ברדיו להיטים עכשוויים".
ג'רמי הליגר מווראייטי הצהיר שזה "לא היה מוזר אם השיר היה חלק מאלבומה האחרון של אריאנה גרנדה".
סאל צ'ינקוומני מ-Slant Magazine שיבח את "הגולמיות" בקולה של מדונה, שלדעתו "מגבירה את משמעות המילים שהיא שרה".
רובי בארנט מוושינגטון בלייד כינה אותו כ"שיתוף הפעולה הקולי הטוב ביותר באלבום".
שון מאונייר, מ-Metro Weekly, כינה אותו כ"עצור ומטרתי [...] נשמע כאילו זה מגיע מעולם אחר לגמרי".
ניקולס הוטמן, מ-Us Weekly, הרגיש ש-"Crazy" ו-"Crave" בעלי "פוטנציאל להיות שירי אצטדיון אם הם ייכנסו לרשימת ההופעות החיות שלה".
בן בומונט-תומאס מגרדיאן אמר ש-"Crave" בעל "מנגינה אלגנטית שמשפיעה על המאזין וגורמת לו לחוש את משמעות השיר".
דניאל ולש מ-HuffPost סבר שזה אחד הרגעים ב-Madame X שבהם מדונה מבצעת "התבוננות פנימית".
כריס דה-ויל, מ-Stereogum, טען שהשיר הוא "בלדה ערפילית שגורמת למדונה להתרגש וגורמת לה להישמע כמו הדבר הטבעי ביותר בעולם".
ג'יימי טברר מ-Gay Star News, היה ביקורתי יותר וכתב: "האהבה המוצגת בשיר לא ברורה וכך גם הבתים שמבוצעים על ידי סוואה לי".
ג'וני קולמן, מהוליווד ריפורטר, טען שמדובר ב"שיר נשכח".
בפיצ'פורק טענו שמדובר בניסיון של מדונה להוציא שיר כמו "We Belong Together" של מריה קארי.
בארצות הברית, "Crave" הפך להופעת הבכורה הגבוהה ביותר של מדונה במצעד השירים העכשוויים למבוגרים של בילבורד, כאשר דורג לראשונה במקום ה-19, במצעד שפורסם ב-8 ביוני 2019. הוא הפך לכניסה ה-37 שלה במצעד ולשני שלה שהופיע בו לראשונה ב-20 העליונים בעשור השני של המאה ה-21, אחרי "Ghosttown" (2015).
בשבוע שלאחר מכן, השיר עלה ארבעה מקומות למקום ה-15, והפך לשיר "בעל העלייה הגבוהה ביותר" של השבוע.
לאחר מכן, השיר הגיע בשיאו למקום ה-11, והפך ללהיט הגדול ביותר של מדונה במצעד השירים העכשוויים למבוגרים מאז "Frozen" (1998).
השיר גם הגיע בשיאו למקום ה-34 במצעד שירי הפופ למבוגרים, והפך לכניסה ה-21 שלה במצעד וללהיט הגדול ביותר שלה בו מאז "" (2012).
"Crave" גם עמד בראש מצעד שירי הדאנס קלאב של ארצות הברית ב-16 בנובמבר 2019, והפך לשירה ה-49 של מדונה שעשה זאת; שיא של כל הזמנים.
בממלכה המאוחדת, השיר הגיע למקום ה-51 במצעד הסינגלים המסחריים, ושהה במצעד במשך שבוע אחד בלבד.
באופן דומה, במצעד השירים הדיגיטליים, "Crave" הופיע לראשונה בשיאו במקום ה-49 ב-17 במאי 2019. בסקוטלנד, הרצועה הגיעה בשיאה למקום ה-64, ונשארה במצעד הסינגלים הסקוטי במשך שבוע.
במצעד השירים הדיגיטליים הצרפתי, הופיע השיר לראשונה במקום ה-23, בעוד שבהונגריה הגיע למקום ה-28. "Crave" הגיע גם למקום ה-19 במצעד ה-Heatseeker של ש, והגיע למקום ה-22 במצעד השירים בשפה הזרה של בילבורד סין.
במצעד השירים העכשוויים למבוגרים השנתי דורג במקום ה-32.
הרמיקס של טרייסי יאנג ל-"Crave" בוצע בסיבוב ההופעות "Madame X Tour" של מדונה 2019–2020. הוא בוצע לפני ההדרן, תוך שכדור דיסקו היה חלק מהתפאורה בעת שבוצע.
ההופעה זכתה לשבחים מאידין בזירי, מסן פרנסיסקו כרוניקל, שטען כי "כאשר [מדונה] עלתה על הבמה [...] התברר מאין קייטי, מיילי, בריטני, גאגא וגוון כולן קיבלו את המהלכים והאומץ שלהן".
את הרמיקס הרשמי של יאנג העלתה מדונה לערוץ היוטיוב שלה ב-25 באוקטובר 2019, עם עטיפה מחודשת שכללה את הכיתוב "Madonna + Swae Lee – "Crave": Remixes Pt.
ב-25 בנובמבר 2019, במהלך המופע שלה בתיאטרון וילטרן בלוס אנג'לס, סוואה לי הצטרף למדונה להופעה.
הקרדיטים והצוות מותאמים מהערות האלבום של Madame X.
מדונה – כתיבה, שירה, הפקה
סוואה לי – כתיבה, שירה
"Crazy for You" (בעברית: "מְשֻׁגַּעַת עָלֶיךָ") הוא סינגל של הזמרת-יוצרת האמריקאית מדונה, מתוך הפסקול, Vision Quest.
השיר יצא לאור ב-2 במרץ 1985, כסינגל מתוך הפסקול, ויצא מחדש ב-5 במרץ 1991. את השיר כתבו ג'ון בטיס וג'ון לינד, תוך שג'ון "ג'ליבין" בניטז הפיק אותו.
השיר הגיע למקום הראשון במצעד הבילבורד הוט 100, והשני במצעד הסינגלים הבריטי.
השיר נכתב על ידי ג'ון בטיס וג'ון לינד שהלחינו אותו והופק על ידי ג'ון "ג'ליבין" בניטז.
השיר הוא שיר בסגנון הפופ, אשר מאפיין גם את "Gambler", שנכלל בפסקול הסרט "מטורף עלייך".
בנוסף לכך, זכה השיר למועמדות בטקס פרסי גראמי.
כמו כן, נמכר השיר בממלכה המאוחדת בלמעלה מ-766,000 עותקים בסך הכול.
בארצות הברית, זכה השיר להצלחה רבה כאשר היה לשירה השני שכבש את פסגת מצעד הבילבורד הוט 100.
קית' קולפילד ממגזין הבילבורד אמר ש-"Crazy for You" הוא "כנראה השיר האולטימטיבי ביותר לריקודים איטיים".
ריקי רוקסבי, מחבר הספר The Complete Guide to the Music of Madonna, טען שמדובר בשיר "מתוחכם".
הביוגרף ג'יי רנדי טראבורלי טען שבזכות השיר, "מדונה מצליחה להוכיח שהיא יכולה להוציא בלדות רציניות".
אלכס הנדרסון מ-AllMusic ציין שהשיר "Gambler" של מדונה אותו ביצעה במסגרת הפסקול Vision Quest גם כן, היה אמור להיות המצליח מביניהם.
מקוםתאריםמכירותארצות הברית (RIAA)זהב2,000,000הממלכה המאוחדת (BPI)זהב782,000יפן (RIAJ)46,300הורדה דיגיטליותארצות הברית (RIAA)211,000
CrazySexyCool (בעברית: משוגע, סקסי, מגניב) הוא אלבום האולפן השני של להקת הבנות האמריקאית TLC.
האלבום יצא לאור על ידי חברות התקליטים לה-פייס רקורדס ואריסטה רקורדס.
שנה לאחר צאת האלבום הקודם, החלה הלהקה לעבוד על אלבום זה אשר הושפע בעיקר ממשברים בחייה האישיים של חברת הלהקה ליסה לופז שהתמודדה עם משברים רומנטיים והתמכרות לאלכוהול.
בעקבות כך, לופז נשלחה למכון גמילה ובעקבות כך הייתה מעורבת מעט בהקלטות האלבום שנמשכו עד ספטמבר 1994.
על מנת להפיק את האלבום הלהקה המשיכה לעבוד עם המפיקים מאלבומם הקודם כמו בייביפייס, דאלס אוסטין וג'רמיין דופרי לצד מפיקים חדשים כמו אורגניז נויז, צ'אנקי ת'ומפסון ושון קומבס שסייע בהפקת שירי ההיפ-הופ-נשמה של האלבום.
מבחינה מוזיקלית, מלבד מוזיקת היפ-הופ האלבום מכיל גם את סגנון הרית'ם אנד בלוז והפאנק.
מבחינה לירית, מלבד ההשפעה מחייה של לופז האלבום עסק באופן כללי במיניות, רומנטיקה, חוסר ניסיון ואופטימיות נעורים.
האלבום זכה להמוני ביקורות חיוביות ולהצלחה מסחרית אדירה.
הוא הגיע למקום ה-3 במצעד האמריקאי ושהה שם יותר משנתיים.
הוא מכר 12 מיליון עותקים במדינה ובכך הלהקה שברה שיא שהפכה ללהקת הבנות הראשונה שהגיעה למעמד יהלום במדינה.
בכל העולם האלבום מכר 23 מיליון עותקים ובכך הפך לאלבום הנמכר ביותר על ידי להקת בנות אמריקאית.
לימים, האלבום נכלל ברשימת "500 האלבומים הגדולים בכל הזמנים" של מגזין רולינג סטון, בספר "1001 אלבומים שחייבים לשמוע לפניי שמתים", ברשימת "הקלאסיקות הטובות ביותר" של מגזין אנטרטיינמנט ויקלי ודורג במקום השביעי ברשימת "אלבומי היהלום הטובים ביותר" של מגזין בילבורד.
בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-379. במהדורה הבאה של הרשימה, שנערכה בשנת 2020, האלבום דורג במקום ה-218 ברשימת 500 האלבומים הגדולים בכל הזמנים, והיה לאחד מן האלבום שדורגו בכל שלושת המהדורות של המגזין.
מגזין Spin כלל את האלבום במקום ה-99 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.
מקוםתאריםמכירותאוסטריה (IFPI Austria)זהב25,000אוסטרליה (ARIA)פלטינה 2×140,000ארצות הברית (RIAA)פלטינה 12×8,870,000בריטניה (BPI)פלטינה300,000הולנד (NVPI)זהב50,000יפן (RIAJ)פלטינה 2×400,000ניו זילנד (RMNZ)פלטינה15,000קנדה (Music Canada)פלטינה 8×800,000סיכוםאירופה (IFPI)פלטינה1,000,000בכל העולם23,000,000
CrazyVideoCool הוא אלבום הווידאו השני של להקת הבנות האמריקאית TLC.
אלבום הווידאו יצא לאור ב-7 בנובמבר 1995, על ידי חברות התקליטים ברטלסמן מיוזיק גרופ, אריסטה רקורדס וסיקס ווסט הום וידאו בארצות הברית בלבד.
האלבום כולל קטעי מאחורי הקלעים, ראיונות, הופעות חיות וקליפים שלהן כולל קליפים שנגנזו.
אלבום הווידאו הגיע למקום החמישי במצעד אלבומי הווידאו של בילבורד.
Crash Bandicoot 3: Warped הוא המשחק השלישי בסדרת המשחקים קראש בנדיקוט, המהווה את המשך סיפורו של הבנדיקוט קראש אחרי שני המשחקים הקודמים.
כמו שני קודמיו, גם משחק זה יצא ברימייק Crash Bandicoot N.
Sane Trilogy לקונסולות פלייסטיישן 4, אקס-בוקס וואן, נינטנדו סוויץ' ולמחשב האישי.
כמו שני קודמיו, המשחק הוא משחק פלטפורמה, שבו קראש משתמש במתקפת הסיבוב שלו כדי להילחם באויביו ולשבור קופסאות במהלך שלבים, כאשר אחת לחמישה שלבים יש שלב של בוס שאותו צריך להביס כדי להתקדם במשחק.
אך עם זאת, למשחק נוספו כמה סוגי שלבים נוספים, כגוון שלבים תת-מימיים ושלב רכיבה על אופנוע.
החידוש הגדול במשחק היה האפשרות לשחק עם קוקו בנדיקוט, אחותו של קראש, שהופיעה לראשונה במשחק קורטקס מכה שנית.
חדר העיוות (Warp Room) מהמשחק הקודם התפתח למכונת זמן בשם מכונת עיוות הזמן (The Time Twister Machine) שבה קראש או קוקו מגיעים למקומות וזמנים אחרים במטרה להשיג את הקריסטלים הוורודים, שהיוו את מרכז העלילה במשחק הקודם.
ברחבי השלב מפוזרים ארגזים מכל מיני סוגים, שהופיעו עוד מהמשחק הראשון בסדרה.
אם השחקן הורס את כל הארגזים בשלב, הוא מקבל אבן חן, על אף שבחלק מהשלבים יש שני יהלומים שאותם משיגים בדרכים צדדיות שנקראות שביל המוות (Death Route).
כאשר שחקן משיג את כל אבני החן במשחק, הוא פותח סיום אלטרנטיבי שמופיע אחרי שהוא מביס שוב את הבוס הסופי.
אחרי ששחקן עובר שלב (לא בוס) כאשר הוא משחק בו בשנית הוא יכול לקחת שעון שלמעשה מונה את הזמן שהוא משחק בשלב.
המטרה אז היא לסיים אותו כמה שיותר מהר מבלי להתחשב בקופסאות (חוץ מכמה קופסאות שהופכות לצהובות עם מספר עליהן, שאותן צריך לשבור כדי לחסוך בשניות בזמן של השלב).
אם השחקן מסיים את השלב מספיק מהר, הוא זוכה בחפץ עתיק (Relic), שככל שהשחקן מסיים יותר מהר, הדרגה שלו עולה (מספיר, דרך זהב והרמה הכי גבוהה היא פלטינה).
מכונת עיוות הזמן (The Time Twister Machine) היא בעצם שיפור לחדר העיטוף מהמשחק הקודם שהוא בעצם שער לכל השלבים במשחק.
למכונה שתי קומות: עליונה ותחתונה.
הקומה העליונה מורכבת מ-5 זרועות שבכל קצה של זרוע יש מבנה מתקופה ומקום אחרים (טירה מימי הביניים, מבנה ערבי, מבנה סיני, מבנה מצרי ומבנה עתידני).
על אף שבכל תא שעל קצה הזרועות יש עיצוב אחר, בכל הזרועות שלבים מתקופות שונות (לדוגמה, השלב "Bone Yard" נמצא בזרוע הראשונה, שכאמור, עיצוב התא שלה הוא של ימי הביניים).
בכל תא יש חמישה שלבים, שכדי לפתוח אותם צריך לעמוד על כפתורים ואז לקפוץ לתוך הפורטל שנפתח.
בתחילת המשחק, כל התאים נעולים מלבד התא הראשון.
כאשר שחקן משיג את כל הקריסטלים מכל חמשת השלבים שבתא הוא פותח שלב בוס.
שחקן שפתח את שלב הבוס אינו יכול לשחק בשלבים האחרים בתא.
אחרי שהוא עובר אותו, שאר השלבים חוזרים לתא ומצטרפים אל שלב הבוס.
נפתחת גם זרוע חדשה שעליה נמצא תא אחר.
אחרי ששחקן משיג 5 פריטים עתיקים, הוא פותח למעשה את הקומה הסודית, שנמצאת בתוך המכונה (בניגוד לקומה העליונה שנמצאת על המכונה).
בשלבים שבתוך המכונה מצב ספירת הזמן פתוח עוד לפני שהשחקן עובר את השלב, ואפשר לשחק בו או במצב הרגיל שבו צריך לאסוף את כל הקופסאות כדי לזכות ביהלומים (כאמור, לא אוספים קריסטלים בשלבים של הקומה הסודית).
עלילת המשחק נותנת סיפור מקור לדמותו של אקו-אקו, רופא האליל שמלווה את קראש וקוקו בשלביהם.
המשחק חושף אותנו לנבלים חדשים כמו אוקה-אוקה, ד"ר נפאריוס טרופי ודינגודייל.
עלילת המשחק מתחילה מיד אחרי המשחק הקודם, כאשר "קורטקס וורטקס" מתרסקת על מקדש עתיק ומשחררת את רוחו של אוקה-אוקה.
בביתו של קראש, מזג האוויר משתנה ונשמע צחוק מרושע.
אקו-אקו מודאג ואומר "אוקה-אוקה חופשי?
לא, זה לא יכול להיות.
הוא מספר לקראש וקוקו על כך שכלא את אחיו המרושע "אוקה-אוקה" בכלא תת-קרקעי, אבל איכשהו הוא הצליח להשתחרר.
במקביל, קורטקס מדבר עם אוקה-אוקה ומתגלה מהשיחה כי היה בין השניים קשר עוד מתחילת המשחק.
בעזרתו של ד"ר נפאריוס טרופי ומכונתו, מכונת עיוות הזמן, קורטקס ואוקה-אוקה מתכננים לגנוב את הקריסטלים מהעבר, ואקו-אקו אומר לקראש וקוקו להשיג אותם לפניהם.
המשחק עוקב אחרי המסע של קראש וקוקו להשיג את הקריסטלים.
הם עוברים במקומות כמו ימי הביניים, טורקיה, מעמקי הים ומצרים העתיקה, במטרה להשיג את כל הקריסטלים.
אחרי שקראש ואקו מביסים את קורטקס ואוקה, מכונת עיוות הזמן פותחת עוד שער בזמן ויוצאים דרכו.
אחרי שהשחקן משיג את כל היהלומים, הכוח של כל הקריסטלים והיהלומים ביחד מוציאים את מכונת עיוות הזמן משליטה והשער שואב את אוקה, קורטקס וגם את ד"ר נ.
מכונת עיוות הזמן קורסת, אבל קראש, קוקו, אקו, פולאר (דב הקוטב של קראש), פורא (טיגריס דרום-סין של קוקו) ובייבי T (טירנוזאורוס רקס מהעבר) מצליחים להתחמק ולחזור לביתם.
במקביל, אוקה חוזר להיכלא בכלא תת-קרקעי כשקורטקס וטרופי הופכים לתינוקות ורבים מי יחזיק את אוקה-אוקה.
בכל פעם שמביסים בוס במשחק, קראש מקבל יכולת חדשה.
בוס מקום יכולת חדשה טייני טיגר קולוסיאום Super Charged Body Slam, חיזוק ל"Body Slam" המקורי דינגודייל עידן הקרח Double Jump ד"ר נ.
טרופי ליבת מכונת עיוות הזמן Death Tornado Spin, מתקפת סיבוב מרובה ומהירה, המאפשרת אף לדאות באוויר ד"ר נ.
ג'ין החלל Fruit Bazooka ד"ר נאו קורטקס מכונת עיוות הזמן Speed Shoes, מאפשר ריצה מהירה
המשחק זכה לביקורות חיוביות (ציון ממוצע של 91 באתר Metacritic), בזכות המשחקיות, המוזיקה והשלבים, וגם העלילה זכתה לשבחים.
המשחק מדורג כמשחק מסדרת קראש בנדיקוט הטוב ביותר שיצא.
קראש בנדיקוט 2: קורטקס מכה שנית הוא משחק וידאו, השני בסדרת קראש בנדיקוט בכיכובו של הבנדיקוט קראש.
המשחק המקורי הוא בלעדי לקונסולת הפלייסטיישן אבל בגרסתו במשחק משנת 2017 Crash Bandicoot N.
Sane Trilogy, הוא יצא לקונסולות פלייסטיישן 4, אקס-בוקס וואן, נינטנדו סוויץ' ולמחשב האישי.
מבנה הפלטפורמות מבוסס בעיקר על המשחק הקודם בסדרה, בעוד שלקראש עצמו נוספה האופציה להתכופף, מה שמאפשר לו גם לבעוט ולקפוץ גבוה יותר.
במשחק שלבי הבונוס לא נצטרכו אסימונים מיוחדים אלא הופיעו שם בכל מצב.
המטרה בכל שלב הייתה לאסוף קריסטל ורוד, ואם כל הקופסאות הכתומות בשלב נשברו, השחקן מקבל אבן חן, על אף שאותן יכול היה גם לקבל במילוי משימות, במעבר של שבילי מוות או בכניסות הסודיות שבכניסות הסודיות.
במשחק הזה, במקום מפה של שלבים, השחקן נכנס ל"חדר העיטוף" (Warp Room) שמאפשר לו להיכנס לאחד מחמישה שלבים בהם הוא משיג קריסטלים ואבני חן, נפתח שלב בוס.
כאשר השחקן עובר את שלב הבוס, נפתחת לו האפשרות לעלות קומה בחדר העיטוף.
ישנן חמש קומות רגילות וקומה אחת סודית.
במשחק מפוזרים כמה פורטלים סודיים שמעבירים את השחקן ל"קומה הסודית", שבה יש כניסות אלטרנטיביות לשלבים במטרה להשיג אבני חן או כדי לאפשר לשחקן לשבור את כל הארגזים בשלב.
ישנם גם שני שלבים שבלעדיים לקומה הסודית (הם אינם מביאים קריסטל, אלא אבן חן, בתנאי שכל הארגזים בשלב נשברו).
למשחק נוספו גם שבילי מוות (Death Route), שנפתחים רק אם השחקן עבר את כל הדרך עד לשם בלי למות פעם אחת.
שם השחקן עובר דרך אלטרנטיבית לסיום השלב כדי להשיג אבן חן.
עלילת המשחק מתחילה מיד לאחר סיום המשחק הראשון, כאשר קורטקס נופל מהרחפן שלו ומתרסק בתוך מערת קריסטלים.
שנה לאחר מכן קורטקס ועוזרו החדש, ד"ר נ' ג'ין, בונים גרסה מחודשת של קורטקס וורטקס על ספינת האוויר החדשה שלהם, תוך שהם מנצלים אנרגיה מקריסטל.
נ' ג'ין אומר לקורטקס שהם צריכים עוד 25 קריסטלים כדי להגיע לכוח מקסימלי, והם לא יכולים לאסוף אותו, כיוון שאין להם שום בן ברית על פני השטח.
קורטקס אומר לו שאם אין להם שום חברים על פני השטח, הם צריכים למצוא אויב.
במקביל, קראש ואחותו הקטנה קוקו נחים להם על החוף, כשלאחותו נגמרה הסוללה במחשב.
היא מבקשת מאחיה ללכת ולמצוא בשבילה סוללה נוספת.
במהלך המסע קראש נלכד בחדר העיטוף ובו יש הולוגרמה של קורטקס שאומר לו לאסוף קריסטלים.
לאחר מכן, מופיעה הולוגרמה של ד"ר נייטרוס בריו שאומר לקראש להפסיק לאסוף קריסטלים ולאסוף אבני חן, ומאיים על קראש שאם יאסוף את הקריסטלים, הוא לא יהסס להרוג אותו.
למרות האיום קראש אוסף את הקריסטלים ונלחם נגד ד"ר ריפר רו, האחים קומודו וטייני טיגר (השלושה עובדים בשביל בריו).
קורטקס אומר לקראש ששינה את דרכו, והוא מחפש את הקריסטלים כדי לעצור אסון טבע מתקרב.
קוקו פורצת לטכנולוגיית ההולוגרמה של קורטקס ומבקשת מאחיה להיזהר מד"ר קורטקס.
כאשר קראש אוסף 20 קריסטלים, קורטקס מורה לקראש להעביר את הקריסטלים לעוזרו החדש ד"ר נ' ג'ין, אך במקום זאת הוא מתעמת איתו והורס את חליפת הרובוט שלו, וגורם לד"ר קורטקס לגעור בו.
קוקו מגלה את מטרותיו האמיתיות של ד"ר קורטקס, להפעיל בקורטקס וורטקס כדי להשתלט על העולם, קראש נלחם בקורטקס בחלל וכאשר הוא מביס אותו, הוא גונב את הקריסטלים.
הסיפור של המשחק "נגמר" כאשר האחים חוזרים לחוף וקוקו שואלת את קראש מה הוא חושב שיקרה לקורטקס, ומה לגבי קורטקס וורטקס, שעדיין נמצאת בחלל.
מתברר שקורטקס עדיין על ספינת האוויר שלו.
כאשר השחקן משיג את כל היהלומים הוא מעביר אותם לד"ר נייטרוס בריו, שמשתמש בהם כדי לטעון לייזר שמפוצץ את ספינת האוויר של קורטקס.
בוס מניע ריפר רו עובד בשביל ד"ר בריו האחים קומודו עובדים בשביל ד"ר בריו טייני טיגר עובד בשביל ד"ר בריו ד"ר נ.
ג'ין עובד בשביל ד"ר קורטקס ד"ר נאו קורטקס מתכוון להשיג את הקריסטלים
Crazy (בעברית: "משוגע\ת") הוא המיני-אלבום השישי של להקת בנות הקיי-פופ הקוריאנית 4Minute.
המיני-אלבום יצא לאור ב-9 בפברואר 2015, על ידי חברות התקליטים קיוב אנטרטיינמנט ויוניברסל מיוזיק גרופ.
מתוך המיני-אלבום יצאו שני הסינגלים: "Cold Rain" ו-"".
ב-17 במרץ 2014, יום צאתו של המיני-אלבום, יצא מתוכו הסינגל הראשון מתוכו "Cold Rain".
השיר הגיע למקום ה-15 במצעד השירים של קוריאה הדרומית.
המיני-אלבום עצמו כבש את פסגת מצעד אלבומי העולם של בילבורד והפך לראשון של הלהקה שהצליח לעשות זאת.
בנוסף לכך, נמכר המיני-אלבום בלמעלה מ-48,715 עותקים בקוריאה הדרומית, ובלמעלה מ-1,000 עותקים ביפן.
מקוםתאריםמכירותארצות הברית (RIAA)1,000יפן (Oricon Charts)783קוריאה הדרומית (KMCA)48,715
מדינהתאריך יציאהפורמטחברת תקליטיםקוריאה הדרומית9 בפברואר 2015תקליטור • הורדה דיגיטליתקיוב
Sane Trilogy הוא משחק פלטפורמה בסדרת המשחקים קראש בנדיקוט, המהווה חידוש ועיצוב מחדש לשלושת המשחקים הראשונים בכיכובו של הבנדיקוט קראש.
המשחק יצא ב-2017 לקונסולת פלייסטיישן 4, ושנה אחר כך, המשחק יצא גם לקונסולות Xbox One, נינטנדו סוויץ' ולמחשב האישי דרך סטים.
המשחק הוא אוסף של חידושים לשלושת המשחקים הראשונים בסדרת המשחקים קראש בנדיקוט: Crash Bandicoot, Crash Bandicoot 2: Cortex Strikes Back ו-Crash Bandicoot 3: Warped.
כמו בכל משחק הבנדיקוט קראש מטייל בכל מיני שלבים על מנת לעצור את ד"ר נאו קורטקס מלשלוט בעולם.
כמו במשחקים המקוריים, קראש משתמש בטכניקות של סיבוב וקפיצה כדי להפיל אויבים, לשבור ארגזים ולאסוף חפצים כגון: פירות וומפה, חיים נוספים ומסכות אקו אקו מגנות.
הטרילוגיה מציגה תכונות משחק חדשות כגון, נקודות איחוד, תפריט עצירה ומערכות שמירה, כגון שמירה ידנית או אוטומטית, מבחני זמן, אשר הוצגו במשחק השלישי, ואפשרות לשחק עם אחותו של קראש, קוקו בנדיקוט.
המשחק מציג אודיו וקטעי מסך מחודשים, כגון הקלטות חדשות לדיאולוג המשחקים אשר נתנו בידי המדבבים של סדרת המשחקים עצמה.
המשחק זכה לביקורות חיוביות (ציון ממוצע של 80 באתר Metacritic).
Craving You (בעברית: חושק בך) הוא סינגל שהוקלט על ידי המוזיקאי האמריקאי תומאס רט, ביחד עם הזמרת-יוצרת האמריקאית מארן מוריס, מתוך אלבום האולפן השלישי שלו, Life Changes.
השיר יצא לאור ב-3 באפריל 2017, על ידי חברת התקליטים ולורי מיוזיק גרופ, כסינגל הראשון והפותח מתוך האלבום.
השיר הגיע למקום הראשון במצעד הקאנטרי איירפליי.
איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה, מה שהופך אותו לאחד משיריהם הנמרים ביותר של השניים.
כמו כן, דווח כי 384,000 מתוך מיליון העותקים שנמכרו, הם עותקים פיזיים של השיר.
"Craving You" הועמד לפרס בחירת הנוער בקטגוריית "בחירת מוזיקה – שיר קאנטרי".
מדינה תאריך יציאה פורמט חברת תקליטיםמקורעולם 3 באפריל 2017הורדה דיגיטליתולורי
Crave (בעברית: להשתוקק) הוא אלבום האולפן השני של הזמרת-יוצרת הקנדית קייזה.
האלבום יצא לאור ב-14 באוגוסט 2020, על ידי חברת התקליטים איילנד רקורדס.
+מדינהתאריךפורמטחברת תקליטיםהערת שולייםעולם14 באוגוסט 2020הורדה דיגיטלית • הזרמת מוזיקה • תקליטור • תקליטאיילנד רקורדס
Crazy Kind of Love (בעברית: סוג מטורף של אהבה) הוא סינגל שיווקי שהוקלט על ידי הזמרת-יוצרת האמריקאית תמר ברקסטון.
השיר יצא לאור ב-20 במרץ 2020, על ידי חברת התקליטים אימאני רקורדס, כחלק מתוך True to the Game 2: Gena's Story.
השיר הגיע למקום השני במצעד שירי ה-R&B למבוגרים.
כותבי השיר טרם נודעו, אך הוא הופק על ידי היטמקה, פול קבין וטאריק ביטס.
השיר דוגם בתוכו קטעים וצלילים מתוך הלהיט הבינלאומי של ויטני יוסטון "Saving All My Love for You", שיצא לאור בשנת 1985, כחלק מתוך אלבום הבכורה שלה, Whitney Houston.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.5 מיליון השמעות.
הווידאו קליפ הרשמי של השיר פורסם ב-27 באפריל 2020, תוך שהועלה לערוץ היוטיוב של תמר ברקסטון.
בקליפ ניתן לראות סצנות שלוקחות במקור מתוך "True to the Game 2".
לאורכו של הקליפ, ניתן לראות את ברקסטון כשהיא מבצעת פעולות ותנועות שונות.
נכון לאוגוסט 2020, מונה הצפיות של הקליפ עומד על למעלה מחצי מיליון צפיות.
מדינהתאריך יציאהפורמטחברת תקליטיםמקורעולם20 במרץ 2020הזרמת מוזיקה • הורדה דיגיטליתאימאני
Crash Bandicoot 4: It's About Time (בתרגום חופשי לעברית: קראש בנדיקוט 4: עניין של זמן) הוא משחק מסוג פלטפורמה המהווה חלק מזיכיון משחקי הווידאו "קראש בנדיקוט".
המשחק מהווה אתחול לזיכיון המשחקים והמשך למשחק השלישי בסדרה ולטרילוגיית המשחקים "N.
המשחק פותח על ידי Toys for Bob והופץ על ידי Activision.
המשחק יצא ב-2 באוקטובר 2020 לקונסולות פלייסטיישן 4 ו-Xbox One, והוא המשחק המקורי הראשון שיצא בזיכיון זה 12 שנים (לאחר Mind Over Mutant), ב-12 במרץ 2021 המשחק יצא לקונסולות פלייסטיישן 5, נינטנדו סוויץ' ו-Xbox Series X/S, ולמחשב האישי ב-26 במרץ דרך Battle.net .
המשחק הוקדש לזכרו של המדבב המקורי של אקו אקו, מל ווינקלר, שנפטר באותה השנה לפני יציאת המשחק.
המשחק בעל יותר שלבים מכל משחק אחר בסדרה.
יוצרי המשחק שאבו השראה בעיקר מהמשחקים המקוריים של Naughty Dog, אך הוסיפו לו גם אלמנטים מקוריים.
במשחק זה מופיעות לראשונה מסכות הקוואנטום, שמאפשרות שליטה במציאות ומשחקיות חדשה.
בנוסף, נוספו גם תלבושות לדמויות, מצבי משחק חדשים ושלבי רטרו סודיים.
העלילה מתרחשת לאחר עלילת המשחק הקודם, בה נבלי המשחק, דוקטור ניאו קורטקס, דוקטור אן-טרופי ואוקה אוקה ברחו מהכלא הבין-ממדי שלהם והחליטו להשתלט על היקום כולו.
בעקבות כך, קראש ואחותו קוקו צריכים להילחם נגדם ולהציל את היקום, ביחד עם דמויות חדשות, מסכות הקוואנטום.
לאני-לולי - מסכה כחולה בעלת היכולת לשלב בין מציאויות.
קופונה-ווא - מסכה לבנה בעלת היכול לשלוט בזמן.
איקה איקה - מסכה בצבע ציאן בעלת היכולת לשלוט בכוח הכבידה.
אקאנו - מסכה סגולה של חומר אפל.
קראש וקוקו בנדיקוט - בנדיקוטים אחים בעלי סגנון משחק קלאסי.
דוקטור ניאו קורטקס - מדען מרושע שרוצה להשתלט על היקום.
סוגת המשחק שלו היא פלטפורמה, כשהוא משתמש ברובה שלו כדי להפוך את אויביו למשטחים (מלבד קראש וקוקו) ולזנק עליהם, וכדי לזנק מרחק קדימה.
טאוונה - הופיעה במשחק הראשון, אך במשחק זה מופיעה גרסה אלטרנטיבית שלה מיקום מקביל, שהיא פירטית שעוזרת לקראש.
סגנון המשחק שלה דומה לזה של קראש, רק שהיא יכולה להשתמש בקרס שלה ולקפוץ על קירות.
דינגודייל - מוטאנט היברידי של תנין ודינגו, אשר עזב את חיי הרשע ופתח מסעדה, אבל הסתבך בסיפור.
סגנון המשחק שלו הוא שימוש ברובה שלו.
"" (בעברית: "ערב מסיבות משוגע"; ביפנית: "～ぱんぷきんの逆襲～") הוא הסינגל ה-11 של זמרת הפופ היפנית קיארי פאמיו פאמיו.
הסינגל פורסם ב-2 בספטמבר 2015, לכבוד ליל כל הקדושים.
השיר הופץ בפורמטים דיגיטליים ובפורמטים פיזיים כמו על גבי תקליטורים.
Crazy Cool הוא שיר של הזמרת והרקדנית פאולה עבדול, אשר יצא ב-22 באוגוסט 1995 על ידי וירג'ין רקורדס כסינגל השני מתוך אלבומה השלישי.
הוא נכתב על ידי פיטר לורד, וי גפ'רי סמית' וסנדרה סטריט ויקטור והופק על ידי לורד וסמית'.
השיר לא זכה להצלחה רבה כאשר הגיע למקום ה-58 בארצות הברית.
גם באוסטרליה וקנדה השיר לא זכה להצלחה כאשר הגיע למקומות ה-76 וה-49 במדינות אלו (בהתאמה).
גם באירופה השיר לא זכה להצלחה כאשר לא הצליח להיכנס למצעד האירופאי.
הקליפ בוים על ידי מת'יו רולסטון.
MTV החליטו שלא לשדר את הקליפ בעקבות תכניו הפרובוקטיביים אלא אם כן הקליפ יעבור עריכה.
רולסטון ועבדול טענו מנגד כי שום דבר לא בסדר בקליפ ושמדובר בסך הכל בכוראוגרפיה מסוימת אך MTV סירבו בכל זאת לשדר את הקליפ אלא אם כן הוא יעבור עריכה.
בסופו של דבר עבדול נכנעה לדרישותיהם של MTV וערכה את הקליפ.
בקליפ נראית עבדול שהיא רוכבת על בובה דמוית שור תוך כדי שהיא נוגעת בגופה עם מקל שחור ושופכת על שדיה בקבוק בירה.
Crash (מועצב כ-CRASH, בעברית: "התרסקות") הוא אלבום האולפן החמישי של הזמרת הבריטית צ'ארלי XCX.
האלבום יצא לאור בהוצאת חברות התקליטים אטלנטיק, וורנר בריטניה ואסיילום, ב-18 במרץ 2022. זה היה אלבומה האחרון עם חברת אטנלנטיק רקורדס.
XCX הכריזה על תאריך יציאת האלבום ועל שמו ב-4 בנובמבר 2021, ואתר האינטרנט שלה עודכן בהתאמה וכלל מידע על סיבוב הופעות מתוכנן שיקדם את Crash.
מתוך האלבום יצאו ארבעה סינגלים: "Good Ones", "New Shapes", בהשתתפות כריסטין דה קווינס וקרוליין פולצ'ק; "Beg for You", בהשתתפות רינה סאוואיאמה ו-"Baby".
בנוסף, נכללו באלבום שני סינגלים שיווקיים בשם "Every Rule" ו-"Used to Know Me".
בעוד שאלבומה הקודם של XCX התמקד יותר בז'אנר ההיפר-פופ, Crash מאופיין בצלילי דאנס-פופ עכשוויים.
רצועותיו כוללות מוטיבים ממוזיקת הפופ של שנות ה-80 וה-90. XCX הצהירה כי ההשראה להפקת האלבום הייתה ג'נט ג'קסון.
עם יציאתו קיבל Crash שבחים מפי מבקרי המוזיקה העכשווית.
בנוסף, הוא ניצב בראש מצעד האלבומים האוסטרלי, האירי והבריטי.
בספטמבר 2019 הוציאה XCX לאור את אלבומה השלישי, Charli, שזכה לשבחים מפי מבקרי המוזיקה.
תחילה, האלבום היה אמור לצאת לאור ב-2017, אך בעקבות שמספר רצועות הודלפו טרם פרסומם, XCX החליטה לדחות את יציאתו.
לאחר פרסום Charli, היא התראיינה למגזין המוזיקה The Fader, שם הסבירה כי היא איננה מתעסקת ב-Charli, והיא כבר החלה לעבוד על פרויקטים עתידיים שלה - זאת על-אף שאמורה היא לקדמו בפלטפורמות השונות.
לאחר כחודש היא אישרה על תחילת העבודה על האלבום המוזיקלי הבא שלה.
במהלך החודשים ינואר-פברואר 2020 פרסמה XCX מספר תמונות בסטורי בעמוד האינסטגרם שלה עם מגוון מפיקים מוזיקליים, דוגמת פטריק ברגר וג'סטין רייזר, ששניהם עבדו עמה בתהליך כתיבת האלבום True Romance.
היא נפגשה גם עם A.
במרץ 2020, עקב מגפת הקורונה, נדחו פגישותיה של XCX עם מפיקי האלבום.
ב-6 באפריל אותה השנה היא הודיעה באמצעות שיחת Zoom עם מעריציה כי בכוונתה לעבוד עליו לבדה.
צ'ארלי דחתה את כל מפגשי ההקלטה של Crash, שהתחילו בחודשים ינואר-פברואר 2022, והתחילה לעבוד על אלבום האולפן הרביעי שלה במהירות.
מפגשי ההקלטה של How I'm Feeling Now החלו ב-3 באפריל בביתה הפרטי והסתיימו ב-15 במאי.
ב-6 באפריל פרסמה XCX צילום מסך משיחתה עם A.
Cook בו נראה כי במקור היא תכננה להוציא לאור את Crash לפני How I'm Feeling Now.
ב-13 במרץ 2021 הודיעה XCX באמצעות סרטון טיקטוק קצר כי האלבום הבא שלה יהיה מבוסס על סוגות הפופ והדאנס.
כמה ימים לאחר מכן היא ביצעה מספר שירים חדשים, שלאחר יציאת האלבום זוהו כ-"Twice" ו-"New Shapes", במופע של "Bandsintown".
ב-1 בנובמבר 2021 היא צייצה בחשבון הטוויטר שלה כי פרטים חדשים על Crash עתידים להיחשף בהמשך השבוע הזה.
חמש שעות לאחר מכן היא ציינה את האמנים שאיתם כתבה את רצועות האלבום: לינוס וילאנד, כריסטין דה קווינס, קרוליין פולצ'ק, אוסקר הולטר, דיגיטל פארם אנימלס, רינה סאוואיאמה, איאן קירקפטריק, ג'ייסון אביגן, ג'סטין רייסן, סאדפוני, אריאל רייקשיידי, איליה סלמנזדה, דניאל לופטין, מייק וייז ודה אינוויזיבל מאן.
ב-15 באוגוסט 2021, לאחר ההכרזה על השיר הראשון מתוך האלבום, "Good Ones", צייצה XCX בחשבון הטוויטר שלה תמונה של קבר הנושא את שמה, ועליו מופיע התאריך "18 במרץ 2022" – תאריך יציאת האלבום.
למחרת היא פרסמה סרטון המציג את סט הצילומים של הקבר ואת ההכנות שבוצעו לקראת הכנת הקבר המתאים.
אותו הקבר אף הופיע בווידאו קליפ של "Good Ones".
מאוחר יותר פרסמה באופן רשמי את מועד יציאת האלבום, 18 במרץ 2022. ב-4 בנובמבר חשפה XCX את 37 התאריכים בהם יתקיים סיבוב ההופעות "Crash: the Live Tour" ברחבי אמריקה הצפונית ואירופה.
בנוסף, חשפה כי Crash יכלול 12 רצועות ואורכו יעמוד על 33 דקות.
באותו היום השמיעה בשידור חי בטיקטוק קטעים מ-"Beg for You", "Constant Repeat" ו-"Baby".
ב-19 בדצמבר העלתה צ'ארלי פוסט ברשת החברתית אינסטגרם עם הכיתוב "".
הוא כלל תמונות רבות הקשורות לתהליך הקלטת האלבום כמו שיחה בינה לבין רינה סאוואיאמה על שיתוף הפעולה שלהן וסרטון עם הרקדניות שלה שמתכוננות לקראת צילומי הקליפ של "Baby".
לאורך שלהי 2021 ותחילת ינואר 2022 XCX המשיכה לפרסם כמה קטעים מרצועות האלבום בטיקטוק, בפרט את "Beg for You" ו-"Baby".
ב-4 בינואר פרסמה כמה סצנות מתוך הווידאו קליפ "Baby".
ב-20 בינואר שרת המוזיקה "iTunes" דיווח כי הרצועה החמישית של האלבום תהיה באורך של שתי דקות וארבעים ושמונה שניות.
באותו היום חשפה XCX את שם הרצועה, "Beg for You", וקטע קצר מתוכה.
ב-2 בספטמבר 2021 יצא לאור הסינגל המוביל של האלבום "Good Ones" – רצועת דאנס המשלבת את סוגות הסינת'פופ והאלקטרופופ.
הוא זכה לביקורות טובות מפיהם של מבקרי המוזיקה העכשווית, ששמו דגש על ההפקה ומילותיו.
הווידאו קליפ שלו בוים על ידי האנה לוקס דייוויס וצולם במקסיקו.
"New Shapes" יצא לאור ב-4 בנובמבר 2021 כסינגל השני מתוך האלבום.
ברצועה זו השתתפו הזמרת הצרפתייה כריסטין אנד דה קווינס והזמרת האמריקאית קרוליין פולצ'ק.
גם הוא זכה למחמאות מאתרים שסיקרו אותו, ששיבחו בעיקר על הכיוון האמנותי השנה בה בחרה XCX להתמקד בשיר זה.
הווידאו קליפ שלו פורסם בערוץ היוטיוב הרשמי של XCX כמה ימים לאחר מכן.
היא הייתה אמורה להופיע בפרק התשיעי של העונה ה-47 של "סאטרדיי נייט לייב" עם שני הסינגלים, אך בעקבות ההתפשטות של וריאנט אומיקרון של נגיף הקורונה בניו יורק היא נדחתה ל-5 במרץ 2022. "Beg for You", בו השתתפה הזמרת הבריטית-יפנית רינה סאוואיאמה, יצא לאור ב-27 בינואר 2022 כסינגל השלישי מתוך האלבום.
בניגוד לסינגלים הקודמים של Crash, "Beg for You" מאופיין בצלילים הפופולריים של מוזיקת שנות ה-90. הוא סימפול של השירים "Cry for You" של הזמרת השוודית ספטמבר ו-"Don't Cry" של להקת הדאנס הבלגית מילק אינק.
"Baby" יצא לאור ב-1 במרץ 2022 כסינגל הרביעי והאחרון של האלבום.
על סמך 21 ביקורות טובות ברובן קיבל Crash ציון ממוצע של 79 מאתר "Metacritic".
ג'ו ריברס, כתב מסוף המוזיקה של Clash, ציין כי דעתו על Crash מעורבת, אך הוא מוכיח פעם נוספת שצ'ארלי XCX היא אמנית שצריכה להיות רשומה בדפי ההיסטוריה, גם ביצירות שפורסמו בצורה לא מיטבית או שלמה.
אלי ווטסון מ-DIY העניקה לאלבום ציון 4.5 כוכבי זהב מתוך חמישה אפשריים.
היא הוסיפה כי היא מעריכה את XCX על בחירתה האמיצה, לטענתה, ללכת לסוגות מוזיקליות שטרם התמחתה בהן.
הלן בראון העניקה לאלבום את כל חמשת כוכבי הזהב.
אוון מאיירס מ-Pitchfork ציינה כי הסינגלים המובילים שלו גרעו מאיכותו של האלבום.
עם זאת היא הצהירה כי Crash הוא האלבום הטוב ביותר של צ'ארלי מאז Pop 2.
אל האנט, כתב המויקה של NME הצהיר כי .
טום האל ציין כי Crash הוא האלבום הטוב ביותר של XCX, וכי "Used to Know Me" היא הרצועה הטובה ביותר שכלולה בו.
אזור תאריך פורמטים גרסה חברת תקליטים הערות עולם18 במרץ 2022 קלטת שמע • תקליטור • הורדה דיגיטלית • הזרמת מוזיקה • תקליט סטנדרטיתוורנר בריטניה • אסיילום רקורדס 25 במרץ 2022 הורדה דיגיטלית • סטרימינג דלוקס
Crashbox היא תוכנית טלוויזיה קנדית-אמריקאית לנוער, המשודרת ב-HBO Family של HBO.
הוא יצא לראשונה ב-1 בפברואר 1999 והסתיים ב-1 באפריל 2000 בארצות הברית ובקנדה.
המטרה העיקרית היא ללמד אנשים על מתמטיקה, היסטוריה, עובדות על בעלי חיים, חידות ופעילויות אחרות.
Crashbox הייתה אחת ההשקות המחודשות של HBO Family בפברואר 1999. אין תוכניות VHS / DVD ליציאת התוכנית, אך ניתן למצוא אותה בשירותי סטרימינג שונים.
Crashbox הופק על ידי Planet Grande Pictures, עם תמיכה באנימציה על ידי Cuppa Coffee Studios בשנת 1998. Planet Grande משתף פעולה עם חברת האנימציה במשך 7 חודשים כדי להשלים 13 שעות של תכנות.
בתוך מחשב גיימינג מעשרות שנים, הוא לוקח אותנו בתוכו עם חבורה של רובוטים שמייצרים מחסניות ירוקות (שמפוסלות מחימר) כדי לטעון משחקים.
בכל פרק יש שבעה משחקים חינוכיים בני 2 עד 5 דקות.
חברת Creative Beast Studio היא חברה פרטית וסטודיו המייצרת צעצועי ומיניאטורות דינוזאורים.
החברה הוקמה על ידי האמן והפסל דייוויד סילבה מארצות הברית ב-2009.
החברה מייצרת מיניאטורות דינוזאורים בעלי יכולת תנועה (בדומה לאקשן פיגר) ומפסלת את הדינוזאורים על בסיס מחקר מדעי ויסודי.
את התפסילים מתכנן ומבצע סילבה בעצמו.
הדגמים של החברה זכו לביקורות מצוינות על איכותם ודיוק פלאונטולוגי.
את פיתוח הדגמים מממנת החברה באמצעות מימון המונים ומכירת הדגמים בחנויות דינוזאורים.
עד כה ייצרה החברה שלוש סדרות דינוזאורים:
פילאים פרה-היסטוריים (פילים קדומים ואבותיהם)
נכון למאי 2022, השיר הושמע למעלה מ-38 מיליון פעמים בספוטיפיי.
ג'קסון נאפה, מ-We Rave You, שיבח את "ההפקה המעולה" של גטה, וציין כי: "אנחנו מקבלים המנון פופ גרובי שיבטיח לך שאתה נע על רחבת הריקודים!".
הווידאו קליפ של השיר, בבימויו של מייקל הוילק, צולם בברצלונה ובמיאמי, ויצא בפייסבוק ב-20 באפריל 2022. מאוחר יותר, הווידאו קליפ הועלה לערוץ היוטיוב של דייוויד גטה ב-22 באפריל 2022. נכון למאי 2022, הווידאו קליפ נצפה למעלה מ-4 מיליון פעמים.
אזורתאריךפורמטגרסהחברת תקליטיםהערותעולמי 8 באפריל 2022הורדה דיגיטלית, הזרמת מוזיקהמקורית וורנר מיוזיק גרופ, What a DJ 3 במאי 2022מורחבת 13 במאי 2022 רמיקסים של A7S
Crank That (Soulja Boy) הוא סינגל הבכורה של הראפר האמריקאי סולג'ה בוי.
השיר יצא לאור ב-2 במאי 2007, כסינגל המוביל מתוך אלבום הבכורה שלו, souljaboytellem.com, על ידי חברות התקליטים קוליפארק רקורדס ואינטרסקופ רקורדס.
השיר מלווה בריקוד מיוחד בשם "ריקוד סולג'ה בוי" ומזוהה על ידי ריף הסטילפאן המתגלגל שלו, מה שגרם לגורמים בתעשיית המוזיקה לכנות אותו "אופנת הריקוד הגדולה ביותר מאז המאקארנה", עם סרטון הדרכה ביוטיוב לריקוד שחצה את רף 27 מיליון הצפיות בתחילת 2008.
"Crank That (Soulja Boy)" בילה כשבעה שבועות במקום הראשון במצעד הבילבורד הוט 100 באביב 2007, ודורג במקום ה-21 ברשימת 100 השירים הטובים ביותר לשנת 2007 של מגזין רולינג סטון.
השיר קיבל מועמדות לפרס גראמי לשיר הראפ הטוב ביותר בטקס פרסי גראמי ה-50, אך הפסיד ל-"Good Life" של קניה וסט.
ב-6 בינואר 2008, הפך השיר לראשון אי פעם שמכר 3 מיליון עותקים דיגיטליים בארצות הברית.
ב-2009 דורג כשיר ה-23 המצליח ביותר בעשור הראשון של המאה ה-21 במצעד שירי העשור של בילבורד הוט 100. הוא מכר 5,080,000 הורדות בארצות הברית עד פברואר 2014. מחוץ לארצות הברית, "Crank That (Soulja Boy)" הגיע לעשירייה הפותחת במצעדים באוסטרליה, בלגיה, קנדה, ניו זילנד והממלכה המאוחדת.
השיר יצא לאור בארצות הברית ב-2 במאי 2007, וברחבי העולם ב-27 ביוני.
ארגוןרשימהמיקוםמקורבילבורד500 שירי הפופ של כל הזמנים218
בהשראת הפופולריות של הריקודים בקרב כמה ראפרים מאטלנטה, סולג'ה בוי וחבריו המציאו את תנועות הריקוד שהולידו את "Crank That (Soulja Boy)": כפי שסיכם כתב העט "The Wall Street Journal", "רקדנים קופצים על עקביהם, מרשרשים את ידיהם, מסובבים את פרקי היד כמו רוכבי אופנוע, ואז מזנקים לתנוחת סופרמן.
הווידאו קליפ, בבימויו של דייל רסטגהיני, מתחיל ב-"ColliPark Residence" עם Sincostan Ak Flame ו-J Fresh מחקים את "ריקוד סולג'ה בוי".
מר קוליפארק מגלה עניין רב בתנועות הילדים, מה שמוביל אותו ליצור קשר עם סולג'ה בוי בניסיון לרשום אותו ל"קוליפארק רקורדס".
האינסטינקט שלו מאושר כאשר הוא מבחין במספר אנשים שמבצעים את הריקוד, בדרך לפגישה עם סולג'ה בוי.
קליפ זה הוקרן בבכורה בתוכנית 106 & Park של ה-BET ב-9 באוגוסט 2007. בקליפ מופיעים באו ואו, עומאריון, Unk, בייבי די, ג'יבס, ריץ' בוי ואחרים שעושים את "ריקוד סולג'ה בוי" המוכר.
מקוםתאריםמכירות אוסטרליה (ARIA) פלטינה 70,000 דנמרק (IFPI Danmark) זהב 45,000 ניו זילנד (RMNZ) פלטינה 10,000 הממלכה המאוחדת (BPI) פלטינה 600,000 ארצות הברית (RIAA) פלטינה ×3 3,000,000
"Crave" הוא שיר של הזמר האנגלי אולי אלכסנדר, המופיע במסגרת פרויקט הסולו שלו, יירס אנד יירס.
השיר יצא ב-28 בספטמבר 2021 בהוצאת חברות התקליטים פולידור רקורדס ויוניברסל מיוזיק גרופ.
השיר מופיע כסינגל השני מתוך אלבום האולפן השלישי של יירס אנד יירס, Night Call.
השיר נכתב על ידי אולי אלכסנדר ומארק ראלף והופק על ידי מארק ראלף ו-DetoNate.
"Crazy" הוא סינגל הבכורה של צמד ההיפ הופ האמריקאי נארלס בארקלי.
השיר מופיע כסינגל המוביל של אלבום האולפן הראשון של הצמד, St.
השיר יצא ב-13 במרץ 2006 בהוצאת חברות התקליטים וורנר מיוזיק גרופ (ברחבי העולם) ודאונטאון רקורדס (בארצות הברית בלבד), אם כי הוא הודלף בתחילה בסוף 2005. השיר נכתב על ידי דיינג'ר מאוס, ג'אן פרנקו רברברי, סי-לו גרין וג'אן פיירו רברברי, והופק על ידי דיינג'ר מאוס.
בדצמבר 2006, השיר היה מועמד בפרס תקליט השנה .
ב-2007, השיר זכה בפרס גראמי בקטגוריית הביצוע האורבני/אלטרנטיבי הטוב ביותר , והיה מועמד בקטגוריית הקלטת השנה.
כמו כן, השיר זכה בפרסי המוזיקה של MTV אירופה בקטגוריית שיר השנה.
לשיר גרסאות כיסוי רבות, בין היתר של Violent Femmes, הקוקס, נלי פורטדו (סולו או שיתוף פעולה עם שרלוטה צ'ורס ), The Zutons , ריי למונטיין, פריס הילטון, מארון 5, נינט טייב, The Raconteurs , בילי איידול, דה אקדמי איז...
ארגוןרשימהמיקוםמקורבילבורד500 שירי הפופ של כל הזמנים355
אזורתוארמכירותאוסטרליה (ARIA)זהב35,000אוסטריה (IFPI Austria)זהב15,000בלגיה (BEA)זהב25,000דנמרק (IFPI Danmark)2× פלטינה16,000גרמניה (BVMI)פלטינה300,000איטליה (FIMI)פלטינה50,000ניו זילנד (RMNZ)זהב5,000שוודיה (GLF)פלטינה20,000שווייץ (IFPI Switzerland)זהב15,000הממלכה המאוחדת (BPI)3× פלטינה1,800,000ארצות הברית (RIAA)4× פלטינה4,000,000מאסטרטון/רינגטוןקנדה (Music Canada)2× פלטינה80,000ארצות הברית (RIAA)פלטינה1,000,000
"Crazy" הוא שיר של הזמר-יוצר הבריטי סיל אשר יצא לשווקים במקור כסינגל ב-26 בנובמבר 1990 מתוך אלבום הבכורה שלו "Seal" אשר יצא לשווקים ב-1991. השיר הפך ללהיט הגדול הראשון של הזמר, זכה להצלחה מסחרית והגיע לצמרת מצעדי הפזמונים במספר מדינות.
השיר נכתב על ידי סיל וגאי סיגסוורת' והופק על ידי טרבור הורן.
לטענת סיל השיר הושפע מאוד מהמצב החברתי-פוליטי בסוף שנות ה-80 ותחילת שנות ה-90, ובפרט אירועים מרכזיים כמו נפילת חומת ברלין ב-1989 ואירועי כיכר טיין-אן-מן בסין ב-1989 אשר שיקפו גם את האופי הכאוטי של העולם באותה העת.
המפיק טרבור הורן ציין בעבר שיצירת השיר ארכה חודשיים.
השיר יצא לשווקים בנובמבר 1990 כסינגל הבכורה של סיל והפך ללהיט גדול במספר מדינות.
השיר הגיע בשיא ההצלחה למקום השני במצעד הסינגלים הבריטי בינואר 1991, ולמקום השביעי במצעד הפזמונים האמריקני באוגוסט 1991. זה היה הסינגל המצליח ביותר מבחינה מסחרית של סיל בארצות הברית עד אשר הסינגל "Kiss from a Rose" הצליח להגיע לצמרת המצעד האמריקני ב-1995.
הסינגל מכר בסך הכל מעל ל-200,000 עותקים וזיכה את סיל במספר פרסים כולל פרס אייבור נובלו לשנת 1992 בקטגוריית כתיבת שירים.
ההצלחה הבינלאומית של השיר תרמה רבות בהמשך להצלחת אלבום הבכורה של סיל.
בווידאו קליפ לשיר, בבימויו של הקולנוען Big TV!, סיל מבצע את השיר בסט מינימליסטי עם רקע לבן.
השיר כולל אפקטים ויזואליים שונים היוצרים אווירה סוריאליסטית.
בסיום הווידאו קליפ סיל מחזיק בידיו יונה בעוד שיורד סביבו שלג.
לאורך השנים אמנים רבים ביצעו גרסאות כיסוי לשיר בז'אנרים שונים.
אחת מגרסאות הכיסוי הבולטות ביותר של השיר היא גרסת כיסוי אקוסטית שבוצעה על ידי הזמרת הקנדית אלאניס מוריסט.
גרסת הכיסוי של אלאניס מוריסט יצאה לשווקים הן כסינגל והן באלבום האוסף שלה "The Collection" אשר יצא לשווקים ב-2005.
Cronartium ribicola (שלפוחית החלודה של האורן הלבן) הוא מין של פטריית חלודה ממשפחת Cronartiaceae.
הפטרייה היא טפיל המנצל שני פונדקאים שונים (אורן לבן ודומדמניתיים), ותהליך ההנבגה שלו מחולק לחמישה שלבים.
הפטרייה נמצאת באופן טבעי באירופה ובאסיה, היכן שהאורנים הלבנים (אורן מקדוני, אורן שווייצרי ואורן כחול) נהנים מהעמידות הגבוהה ביותר כנגד מחלות.
הפטרייה הובאה לצפון אמריקה בטעות ב-1909, והיא נחשבת למין פולש הגורם לנזקים נרחבים לעצי האורן האמריקניים, שאינם בעלי יכולת עמידות כנגדה.
שיעור התמותה הגבוה ביותר הוא בקרב אוכלוסיות אורן לבן מערבי (Pinus monticola), אורן הסוכר, אורן גמיש ואורן לבן-קליפה.
הרשויות האמריקניות עושות מאמצים על מנת לברור ולהרבות את הפרטים העמידים של המינים הללו; המחקר מרוכז על ידי מרכז המשאבים הגנטיים דורנה של שירות היערות של ארצות הברית, הנמצא באורגון.
ניתן להגביל במידה מסוימת את תפוצת הפטרייה.
אם מוצאים שלפוחיות של הפטרייה על ענפים שגובהם מעל 10 עד 15 ס"מ מהגזע, יש לגזום אותם באופן מיידי, ובכך תיעצר התפשטות המחלה לשאר העץ.
במקרה שגזע העץ עצמו נדבק לא ניתן להגביל את עוצמת המחלה, והעץ ימות לאחר שהפטרייה תקיף אותו לחלוטין.
ההדבקה מתרחשת לרוב בענפים הנמוכים הקרובים לקרקע של עצים צעירים, כך שלגיזום הענפים הנמוכים יש השלכות חיוביות נוספות כגון שיפור איכות העץ והפחתת הסבירות להדבקה חוזרת מהפטרייה.
צורה נוספת של הגבלה שיושמה בכמה אזורים היא הסרה מתמדת של צמחי הדומדמניתיים הגדלים ליד עצי האורן הלבן.
כיוון שמסלול ההדבקה הוא דמדמניים-אורן-דמדמניים, הפטרייה לא יכולה להתקיים ללא אחד מהפונדקאים שלה.
אולם, התברר כי למעשה הסרת הדומדמניתיים לא מסייעת לשיפור המצב, כיוון שהם גדלים בקלות מחתיכות שורש שנותרו בקרקע, והזרעים מופצים למרחק רב על ידי עופות.
האלבום הופץ ב-1994 בהוצאת חברת התקליטים רות'לס רקורדס.
ב-1998 האלבום נבחר לאחד ממאה האלבומים הטובים ביותר על ידי מגזין הסורס.
זה הוא אלבום הבכורה של הלהקה, בו הסינגלים "Thuggish Ruggish Bone" ו-"$ Foe tha Love of".
באלבום מתארחים שטאשה ויליאמס ואיזי אי, שיתוף פעולה זה החל סגנון חדש של שירה בפזמון ושירת ראפ מהירה וזורמת.
במאמר "Crossroads To Riches" של מגזין הסורס סיפרו חברי הלהקה שהם שינו את שם הלהקה ל-Bone Thugs-n-Harmony מכיוון שהיה להם שיר שנקרא "Thugs-N-Harmony".
שם השירמפיק/יםאורח/יםאורך השיר1"Intro"Eazy-E & DJ Yella1:252"Mr.
Criminal (בעברית: פושע\ת) הוא הסינגל הרביעי מתוך אלבומה השביעי, Femme Fatale, של זמרת הפופ האמריקנית בריטני ספירס.
השיר נבחר לשמש כסינגל בעזרת סקר בעמוד הטוויטר של הזמרת, בזהה לסינגל הקודם מהאלבום I Wanna Go.
בשנת 2020 הפך השיר לוויראלי בטיקטוק, בעיקר בזכות האתגר "Mugshot Challenge".
השיר צבר למעלה מ-100,000 סרטונים ברשת החברתית והצליח לזכות להצלחה מחודשת.
השיר Criminal נכתב על ידי מקס מרטין, שלבאק וטיפאני אמבר, במיוחד עבור אלבומה של ספירס, והופק בעיקר על ידי מקס מרטין.
השיר זכה לאהדה גדולה בקרב המעריצים בהיותו מעין בלדה המלווה בחליל לכל אורך השיר ובשל ייחודו.
השיר מתאר אהבה אסורה ומספר את סיפורה של נערה, השרה לאימה את סיפור התאהבותה בפושע, ומפצירה באמה לא לדאוג לה ומבטיחה לה שבן זוגה ידאג לה וישמור עליה.
השיר נבחר כסינגל, כמוזכר לעיל, על ידי סקר שערכה ספירס למעריציה בחשבון הטוויטר והפייסבוק שלה, כמו שעשתה בבחירת הסינגל הקודם לו I Wanna Go.
בסוף טקס הVMA של שנת 2011 ספירס התראיינה וסיפרה שזהו הסינגל אשר נבחר לשמש כסינגל הרביעי מן האלבום.
Criminal הוא שיר שבבסיסו שני כלי נגינה עיקריים גיטרה וחליל, אשר לחנו הוא בסגנון פולק אמריקני.
השיר מושפע מסגנונם של מדונה ואבבא ומזכיר את סגנון שנות השמונים ואף מאוחר יותר כמו באלבומה של מדונה Ray of Light.
מגזין לוס אנג'לס טיימס, תיאר את השיר "שילוב מוזר בין בלדה לבין סגנון רוק רך".
בשל סיפור האהבה האסור שבבסיס השיר המושר לאם מודאגת, הושווה השיר לשירה של מדונה "Papa Don't Preach" (אבא אל תטיף).
הקליפ לשיר "Criminal" צולם בלונדון, בריטניה, ובוים בידי כריס מארס.
ב-5 באוקטובר הוכרז שהקליפ ישוחרר ב-18 באוקטובר.
ב-16 באוקטובר בריטני פרסמה תמונות אנימציה של הקליפ.
לאחר שחרורו של Femme Fatale, הגיע Criminal למקום שיא 37 במצעד של דרום קוריאה.
השיר מכר 627,855 עותקים דיגיטליים ברחבי ארצות הברית.
Creep הוא שיר של להקת הרוק האלטרנטיבי הבריטית רדיוהד.
הלהקה הוציאה אותו לאור כסינגל הבכורה שלה, בשנת 1992, ולאחר מכן כרצועה באלבומה הראשון Pablo Honey (1993).
במהלך הופעתו הראשונה השיר לא זכה להצלחה רבה במצעדי הפזמונים (למעט בישראל, שבה שידר יואב קוטנר את השיר פעמים רבות עד שהפך ללהיט), אך עם שחרורו מחדש ב-1993, הוא הפך ללהיט בינלאומי.
הקהל בהופעות הראשונות של רדיוהד גילה לרב עניין פחות בשירי הלהקה האחרים, מה שהביא לשינוי ביחס של חברי הלהקה ל"Creep" ולהשמטתו לעיתים מרשימת הנגינה (ב-1998, בזמן סבב ההופעות של OK Computer השיר לא נוגן כלל).
עד 2001 השיר לא נוגן בהופעות חיות, אך מאז חזר להופיע.
בשנת 2023 השיר שימש כשיר הנושא של הסרט "שומרי הגלקסיה: חלק 3" בהיותו מייצג את דמותו של רוקט ראקון, הדמות המרכזית בסרט.
לדברי בסיסט רדיוהד, קולין גרינווד, תום יורק כתב את "Creep" במהלך לימודיו באוניברסיטת אקסטר בסוף שנות ה-80. גיטריסט הלהקה, ג'וני גרינווד, סיפר שההשראה לשיר שאובה מנערה שיורק חיזר אחריה, שהגיעה ללא הודעה מראש להופעה של הלהקה.
בשנת 1992, במהלך חזרה עם המפיקים שון סלייד ופול קולדרי, נינגה הלהקה בספונטניות את "Creep".
יורק תיאר את השיר בפני המפיקים כ"שיר הסקוט ווקר שלנו"; סלייד וקולדרי הבינו לא נכון את ההערה וחשבו שהשיר הוא גרסת כיסוי.
בעקבות ניסיונות לא מספקים להקלטת שירים אחרים, ועליית מפלס המתח בלהקה, רצו המפיקים להעלות את המורל, וביקשו מהלהקה לנגן שוב את "Creep".
השיר הוקלט בטייק יחיד; לאחר ההופעה החלו כל יושבי החדר למחוא כפיים.
חברי הלהקה הבטיחו לקולדרי כי "Creep" הוא שיר מקורי, והוא פנה מיד ל-EMI בבקשה לשקול את שילובו כסינגל הבא של רדיוהד.
אף על פי שההקלטה הכילה אוברדאבים מינמליים והלהקה לא התעתדה להפיץ אותו, המפיקים התרשמו מהשיר.
הדמיון לשיר The Air That I Breathe שהוקלט על ידי ההוליס ב-1973, הוליד תביעה על גנבה ספרותית, בעקבותיה קיבלו אלברט המונד ומייק הייזלווד קרדיט ככותבים-שותפים.
"Creep" כולל מהלך אקורדים זהה לבית של "The Air That I Breathe" ומלודיה דומה בקטע אחרי הפזמון השני.
המהלך ההרמוני G–B–C–Cm חוזר לכל אורך השיר, תוך החלפה בין נגינת ארפג'ו בבתים ובפזמון האחרון ובין נגינת פאוור קורדס עוצמתיים בשני הפזמונים הראשונים.
בסול מז'ור ניתן להציג מהלך זה כ-"I–III♯–IV–iv".
לפי גאי קפוזו, פרופסור לתאוריה מוזיקלית, האוסטינטו בשיר מייצג באופן מוזיקלי "את מילות השיר האובססיביות, המבטאות הלקאה-עצמית כועסת בעקבות התאהבות נכזבת".
כך למשל "הצלילים הגבוהים באוסטינטו יוצרים שורה מוזיקלית כרומטית בולטת ש'מתגנבת' מעלה ומטה, בשילוב דרגות הסולם: – – – … בזמן העלייה, המילים לוקחות כיוון אופטימי ...
בירידה, הכותב שוקע מחדש ברחמים עצמיים ...
הגיטריסט מתאים למסגרת זו באמצעות הפריטה."
כשהשיר עובר מבית לפזמון, ג'וני גרינווד משמיע רעש פריטה שלוש פעמים ("תווים מתים" שמנוגנים באמצעות שחרור יד שמאל ונגינה).
גרינווד סיפר שעשה זאת במקור כי הוא לא אהב את השקט בשיר; הוא הסביר, "אז הרבצתי לגיטרה חזק— ממש חזק".
אד או'בריאן אמר, "זה הצליל של ג'וני מנסה לדפוק את השיר.
הוא לא ממש אהב אותו בפעם הראשונה שניגנו אותו, אז הוא ניסה להרוס אותו.
וזה מה שעשה את השיר." בסיום השיר נשמע תפקיד פסנתר של ג'וני גרינווד; קולדרי שכח להוסיף את קטעי הפסנתר האחרים במהלך המיקס הסופי, עד סיום השיר, אך הלהקה אישרה את התוצר שהתקבל.
לפי יורק, "קריפ" מספר את סיפורו של אדם שתוי שמנסה להשיג את תשומת לבה של האישה אליה הוא נמשך, באמצעות מעקב אחריה.
בסיום, הוא חסר את כח השכנוע העצמי הדרוש כדי לעמוד בפניה, ומרגיש כמוה בתת-המודע שלו.
כשנשאל ב-1993 על השיר, הוא אמר "יש לי בעיה מהותית, עם להיות גבר בשנות התשעים...
לכל אדם עם רגישות כלשהי כלפי המין השני יש בעיה.
להציג את עצמך בדרך גברית, מבלי להיראות כאילו אתה בלהקת רוק כבד זה דבר שקשה מאוד לעשות...
זה מתבטא במוזיקה שאנחנו כותבים, שהיא לא נשית, אבל היא לא ברוטאלית בגאוותניות שלה.
זה אחד הדברים שאני תמיד מנסה: להציג פרסונה מינית, ולנסות נואשות לסתור אותה מצד שני." ג'וני גרינווד אמר על השיר שלמעשה הוא שיר שמח, שעוסק ב"להכיר במה שאתה".
בגרסה שנשלחה להשמעה ברדיו בארצות הברית הוחלפה השורה "So fucking special" ב-"So very special".
הקבוצה הייתה מודאגת שהשקת גרסה מצונזרת תהיה "מכירה עצמית כלשהי", לדברי ג'וני גרינווד, אבל הם החליטו שהיא מתקבלת על הדעת הודות לכך שסוניק יות', להקה אותה הם העריצו, נהגה לעשות כן בעצמה.
אף על פי כן, גרינווד ציין שהתקשורת הבריטית "לא התרשמה" מהמעשה.
במהלך ההקלטות למילים המצונזרות, קולדרי שכנע את יורק לכתוב מחדש את מילות הבית הראשון, ואמר לסולן שלדעתו הוא מסוגל ליותר.
למרות שהיו הססנים בהתחלה, הצוות ב-EMI הפך בסופו של דבר לנלהב מאוד מהשיר, וחברת התקליטים החליטה להוציאו לאור כסינגל.
בפעם הראשונה שהוא הושק, בספטמבר 1992, "Creep" זכה להצלחה מועטה בלבד בבריטניה.
Radio 1, תחנה המוזיקה הפופולרית של ה-BBC, מצאה את השיר "מדכא מדי" ונמנעה מלנגנו.
הוא הגיע למקום ה-78 במצעד הסינגלים הבריטי, ומכר רק כ-6,000 עותקים.
הלהקה המשיכה לאחר מכן לסינגל השני, Anyone Can Play Guitar, וכן הוציאה שיר לא מתוך האלבום בשם "Pop Is Dead".
לקראת סוף 1992, יואב קוטנר החל לנגן את "Creep" ברדיו הישראלי בקביעות.
את השיר הכיר לו נציג מקומי של EMI.
במהרה הפך השיר ללהיט בישראל, ורדיוהד קבעו תאריכים להופעות בארץ בזריזות כדי לנצל את ההצלחה.
"Creep" זכה להצלחה דומה לאחר מכן גם בניו זילנד, ספרד, ובארצות סקנדינביה.
בערך באותו זמן, תחנת הרדיו KITS מסן פרנסיסקו הוסיפה את השיר לרשימת ההשמעה שלה; במהרה הצטרפו אליה תחנות רדיו נוספות לאורך החוף המערבי של אמריקה.
הגרסה המצונזרת של השיר הפכה זמינה עבור תחנות הרדיו, ובמחציתה השנייה של 1993 השיר הפך לסיפור הצלחה גם בארצות הברית.
כשהגיעו להופיע שם, רדיוהד הופתעו מרמת ההצלחה של השיר.
בריאיון למלודי מייקר מ-1993, אמר יורק שעיתונאים רבים הבינו את השיר שלא כשורה, ושאלו אותו האם הוא "בדיחה".
בתחילה הלהקה לא רצתה להוציא לאור מחדש את השיר בממלכה המאוחדת, אך לבסוף שינתה את דעתה.
הבסיסט קולין גרינווד אמר ש"אחרי ההצלחה באמריקה, היה לחץ עצום מאנשי הרדיו, התקשורת, חברת התקליטים, ואפילו מהמעריצים שלנו, להוציא אותו החוצה שוב".
ההוצאה-מחדש ב-1993 הגיעה למקום השביעי במצעד הסינגלים הבריטי.
המהלך חוזק על ידי הופעה בתוכנית "Top of the Pops", שגם משכה את אש הביקורת מאמנים אחרים ומתקשורת המוזיקה: גיטריסט להקת אואזיס נואל גלאגר טען שרדיוהד הסכימו להופיע בתוכנית ולשנות את המילים לשירם רק כי "זה עשה להם עוד כסף".
בדצמבר 2007 דורג השיר במקום ה-31 ברשימת 100 השירים הטובים של שנות התשעים של VH1. ביוני 2008 נכנס "Creep" מחדש למצעד הסינגלים הבריטיים, במקום 37, בעקבות שילובו באלבום האוסף Radiohead: The Best Of.
בינואר 2018, הודיעה הזמרת האמריקאית לנה דל ריי בטוויטר כי רדיוהד נוקטים צעדים משפטיים נגדה בגין פלגיאריזם בשל שימוש לכאורה ב-"Creep" בשיר שלה משנת 2017 "Get Free" וכי היא התבקשה לשלם 100% מתמלוגי הפרסום.
בחודש מרץ אותה שנה הודיעה דל ריי לקהל כי התביעה הסתיימה וכי היא מניחה שתוכל לשיר את "Get Free" ללא הגבלה.
להקת הנו מטאל, קורן ביצעה את השיר בהופעה הטלוויזיונית, MTV Unplugged אשר שודרה ב-5 במרץ 2007.השיר נכלל באלבומם MTV Unplugged.
פרינס ביצע גרסת כיסוי לשיר בפסטיבל קואצ'לה ב־2008. הסרטון שלו מבצע את השיר עלה ליוטיוב למחרת, אך הורד ממנה לבקשת הלייבל של פרינס, "NPG" .
כששמע על כך אמר טום יורק: "באמת?
בוודאי אנחנו צריכים לחסום את זה.
ובכן, תגיד לו לבטל את החסימה.
עם עליית ערוץ 2 לאוויר, החל לראשונה בישראל שידור פרסומת בטלוויזיה.
סרטון הפרסומת הישראלי הראשון הופק לקראת השקת הערוץ, בנובמבר 1993. היה זה סרטון פרסומת של חברת האפנה "קסטרו" בהשתתפות יעל אבקסיס וליאור מילר, אשר פרסם מעיל.
הפסקול של הסרטון היה השיר Creep, אך לא בביצוע הלהקה, בשל זכויות יוצרים, אלא בגרסת כיסוי של ירמי קפלן.
Cron הוא כלי המשמש לתזמון עבודות במערכות הפעלה דמויות יוניקס.